อีกหนึ่งร้านก๋วยเตี๋ยวต้มยำติดแอร์ที่มีตัวเลือกหลากหลายครับ 

[ที่ตั้งและบรรยากาศ] ร้านอยู่ฝั่งเยื้องๆ กับกรีนเวย์ ก่อนถึงแยกไฟแดงวิทยาลัยอาชีพหลวงประธานฯ  สามารถจอดรถได้ด้านหลังของร้าน 

เมนู ก๋วยเตี๋ยวต้มยำ/น้ำใส มีเครื่องให้เลือกทั้งหมู ทะเล และเมนูแบบพิเศษที่ไม่เหมือนร้านอื่น เช่น หมีกรอบไก่กอแล๊ะ และยังมีเมนูจัดเป็นเซ็ตสำหรับ 2-4 ท่าน ให้ได้เลือกอิ่มแบบคุ้ม (รึปล่าว) นอกจากนี้ยังมีเมนูอาหารอีสาน ปลาเผา ตำถาดด้วย 

เมนูที่สั่ง 
โคตรๆ ท้าพิสูจน์ (100 บาท) เมนูที่สั่งบ่อยที่สุด แต่ครั้งนี้รู้สึกว่าปริมาณของเครื่องจะลดลงอย่างชัดเจน และมีการเปลี่ยนวัตถุดิบ อย่างกุ้ง จากที่เคยเป็นกุ้งก้ามกราม ตอนนี้ใช้เป็นกุ้งแชบ๊วยตัวค่อนข้างเล็ก แถมไม่สดซะด้วยสิ กระดูกหมูชิ้นใหญ่ๆ หายไป เหลือแค่กระดูกอ่อนชิ้นเล็กๆ ส่วนรสชาติของน้ำซุปต้มยำยังคงเส้นคงวา คือ ซุปไม่ค่อยร้อน รสชาติแซ่บแบบแอบหวานนิดหน่อย เส้นบะหมี่รอบนี้ก็ลวกมาซะเละ 

บะหมี่ต้มยำทะเล + ปลา (90 บาท) ปริมาณทั้งเครื่อง ทั้งเส้นน้อยเช่นกัน ทั้งชามก็มีกุ้ง หมึก และปลา อย่างละนิดหน่อย ไม่ค่อยจะคุ้มกับราคา 

โดยรวมเอาเป็นว่าพักหลังๆ รู้สึกจะดร็อปลงไปเยอะทั้งปริมาณและความอร่อย ไม่ค่อยคุ้มเหมือนเดิมละ ส่วนการบริการยังโอเคนะ เอาเป็นว่าครั้งนี้ขอแปะไว้ 3 ดาว พอครับ 